**Vásárlás**

**Fejlesztési célok**

Az Orchard játékok serkentik a gyermekek kommunikációját, személyiség fejlődését. Ez a játék különösen

alkalmas a következő területek fejlesztésére:

- megfigyelés, koncentrálás

- szociális érzék, személyiség

- környezetismeret

**Ajánlott életkor:** 5-9 éves korosztály

**Játékosok száma:** 2-4 játékos részére

**A készlet tartalma:** 1 játéktábla, 48 árucikk-kártya, 4 bábu, 4 bábutartó**,** 4 bevásárlókosár**,** 1 dobókocka,

játékpénz

**A játék célja** Elsőként kell megvásárolni hat dolgot, anélkül, hogy a pénzkeretet túllépnénk.

**A játék előkészítése**

A játéktáblát helyezzük az asztalközepére. Tegyük a bábukat a megfelelő színű bábutartóba.

Minden játékos választ egy üzletet, és a megfelelő színű bábut elhelyezi a bejáratnál.

A színes hátterű kis kártyákat a megfelelő árucikkekre helyezzük a kirakatban. A fehér hátterűeket

összekeverjük, és színükkel lefelé lerakjuk az asztalra.

Minden játékos kap két 50p-s érmét, két 20p-s érmét és egy 10 p-s érmét.

A többi pénzt félretesszük, és választunk egy bankárt a játékosok közül, aki kezeli a pénzt. Valahányszor egy

játékos elmegy a bank előtt, kap egy 20p-st, mindaddig, míg az összes pénz elfogy a bankból. Pénzváltásra is

lehet használni a bankot!

**A játék menete**

A játék kezdetén minden játékos felvesz egyet a lefordított kártyák közül. Ez lesz az első árucikk, amit meg

kell vásárolniuk. (Megjegyzés: Ha a kártya a te boltodban lévő árut ábrázol, tedd vissza a csomóba, és húzz

helyette másikat!)

A legfiatalabb játékos kezd: dob a dobókockával, és bábujával annyit lép a megvásárolandó áru felé,

amennyit a kocka mutat.

Az óramutató járása szerint következnek egymás után a játékosok.

Amikor a játékos elérkezik a megfelelő üzletbe, udvariasan kérje az árut a boltvezetőtől, majd ha megkapta,

fizesse ki pontosan.

A színes hátterű kártyát megkapja a játékos, beteszi a bevásárlókosárba. A másik kártyát a doboz fedelébe

teszik, és ezzel kikerül a játékból.

A játékos átveszi az árut, visszateszi zsetonját a bolt bejáratához, és egy új kártyát vesz fel a csomóból.

Ha négynél kevesebben játszanak, vásárolhatnak mind a négy boltból, de a játékon kívül lévő bolt(ok)nak

járó pénz bekerül a bankba.

A játékosoknak mindig ellenőrizniük kell, van-e elég pénzük a következő megvásárolandó árucikkre. Ha

nincs, akkor visszateszik a kártyát, és húznak másikat.

**Az győz**, aki először tölti meg a kosarát a hat árucikkel.